**COMUNICAT**

Privind acordarea ajutorului de încălzire a locuinţei

21.10.2010

În perioada **25 octombrie 2010 – 21 noiembrie** se preiau cererile împreună cu actele doveditoare pentru acordarea **ajutorului de încălzire a locuinţei cu gaze naturale, lemne, cărbuni sau combustibili petrolieri**, conform OUG nr. 5/2003, cu completările şi modificările ulterioare, pentru perioada **noiembrie 2010-martie 2011.**

**Cererile se preiau la următoarele locaţii:**

**-sediul Primăriei Oraşului Zărneşti – str. Mitropolit I. Meţianu nr. 1**

**-sediul Clubului Pensionarilor – Tohan Blocuri – str. Ciucaş nr. 28 (în spatele depozitului de materiale de construcţii)**

Pot beneficia de acest drept familiile sau persoanele singure, cu domiciliul sau reşedinţa în oraşul Zărneşti, judeţ Braşov, al căror **venit net** pe membru de familie nu depăşeşte **615 lei.**

Familiile şi persoanele singure care au în proprietate cel puţin unul din bunurile cuprinse în Anexa 3 la OUG nr. 5/2003, nu beneficiază de ajutor pentru încălzirea locuinţei.

**LISTA CUPRINZAND BUNURILE CE CONDUC LA NEACORDAREA AJUTORULUI PENTRU INCALZIREA LOCUINTEI**  
  
**BUNURI IMOBILE:**  
- cladiri sau alte spatii locative in afara locuintei de domiciliu sau alte imobile aflate in proprietate, cu exceptia locuintei de domiciliu.  
  
**BUNURI MOBILE:**  
1. mijloace de transport\*): autoturisme care depasesc 1.600 cmc, autoutilitare, autocamioane de orice fel si remorci, salupe, barci cu motor, scutere de apa, iahturi, autobuze, microbuze;  
----------  
\*) Se excepteaza mijloacele de transport adaptate din proprietatea persoanelor cu handicap, precum si cele necesare pentru uzul personal al persoanelor care locuiesc in Rezervatia biosferei "Delta Dunarii".  
2. utilaje agricole: tractor, combina autopropulsata;  
3. utilaje de prelucrare agricola: presa de ulei, moara de cereale;  
4. utilaje de prelucrat lemnul: gater, drujba sau alte utilaje de prelucrat lemnul actionate hidraulic, mecanic sau electric;  
5. depozite bancare cu valoare de peste 3.000 lei.  
  
**TERENURI:**

|  |  |  |
| --- | --- | --- |
| Terenuri | Familii cu 1-3 persoane | Familii cu peste 3 persoane |
| 1. Terenuri de imprejmuire a locuintei si curtea aferenta (teren intravilan), care depasesc 1.000 m2 in zona urbana si 2.000 m2 in zona rurala | | |
| 2. Terenuri in zona colinara si de ses | | |
| -arabil si faneata | 2,00 ha | 3,00 ha |
| -forestier | 2,00 ha | 3,00 ha |
| -vii, livezi, gradini de legume si flori | 1,00 ha | 1,50 ha |
| 3. Terenuri in zona montana | | |
| -forestier | 2,00 ha | 3,00 ha |
| -vii, livezi | 1,50 ha | 2,00 ha |
| -pasuni si fanete | 4,00 ha | 5,00 ha |

**CATEGORII DE ANIMALE/PASARI:**  
1. peste 3 bovine;  
2. peste 5 porcine;  
3. peste 20 de ovine/caprine;  
4. peste 15 familii de albine.  
  
**Nedeclararea bunurilor** cuprinse în anexa menţionată constituie contravenţie şi se sancţionează cu amendă de la **1000 lei la 10000 lei.**  
   
Pentru verificarea veridicităţii datelor înscrise în declaraţiile pe propria răspundere se vor efectua anchete sociale prin sondaj.  
   
**Programul pentru primirea cererilor:**  
Luni, Marţi, Miercuri,Vineri: între orele 8,00 - 12,00  
Joi: între orele 15,00 - 17,00

Vă rugăm să respectaţi programul.  
   
**Relaţii suplimentare** se pot obţine la telefon 0256/515777 int. 125.